CELEX: 62011TN0029
Language: sl
Date: 2011-01-14 00:00:00
Title: Zadeva T-29/11: Tožba, vložena 14. januarja 2011 – Technische Universität Dresden proti Komisiji

12.3.2011   
            
            
               SL
            
            
               Uradni list Evropske unije
            
            
               C 80/23
            
         Tožba, vložena 14. januarja 2011 – Technische Universität Dresden proti Komisiji
   (Zadeva T-29/11)
   2011/C 80/46
   Jezik postopka: nemščina
   
      Stranki
   
   
      Tožeča stranka: Technische Universität Dresden (Dresden, Nemčija) (zastopnik: G. Brüggen, odvetnik)
   
      Tožena stranka: Evropska komisija
   
      Predloga tožeče stranke
   
   Tožeča stranka predlaga,
   
               —
            
            
               naj se Odločba Komisije z dne 4. novembra 2010, obvestilo o bremepisu št. 3241011712, o vračilu zneska v višini 55 377,62 EUR razglasi za nično;
            
         
               —
            
            
               naj se toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja naslednje:
   
               1.
            
            
               Kršitev prava Skupnosti zaradi zmotne in nepopolne ugotovitve dejanskega stanja
               Tožeča stranka navaja, da je bilo dejansko stanje glede upravičenosti nekaterih osebnih stroškov, stroškov bivanja in stroškov potovanja ugotovljeno zmotno oziroma sploh ni bilo ugotovljeno. Prav tako navaja zmotno oziroma nepopolno ugotovitev dejanskega stanja v zvezi z različnimi storitvami.
            
         
               2.
            
            
               Kršitev prava Skupnosti zaradi resnih pomanjkljivosti obrazložitve
               Tožeča stranka v zvezi s tem navaja, da obvestilo o bremepisu ni obrazloženo, da so razlogi v zvezi s priznanjem in zavrnitvijo priznanja stroškov bivanja in stroškov potovanja nezadostni in da niso navedeni razlogi za zvišanje nepriznanega zneska iz rubrike „različne storitve“.